Diari Oficial de la Generalitat Valenciana


Sumari del DOGV 10, del 01-08-1979 (1979/801277)

REIAL DECRET 1710/1979, de 16 de juny, pel qual es deixen sense efecte procediments de fiscalització, intervenció i tutela del Ministeri d'Administració Territorial sobre Entitats Locals en diverses materies i es dicten normes aclaridores.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10

Data del DOGV
:   01-08-1979

Secció del DOGV
:   SENSE SECCIÓ ESPECÍFICA

Número del document
:   1979/801277


Data del document
:   16-06-1979

Organisme emissor


Tipus de document
:   Reial decret

Reial Decret 1710/1979, de 16 de juny, pel qual es deixen sense efecte procediments de fiscalització, intervenció i tutela del Ministeri d'Administració Territorial, sobre entitats locals en diverses matèries i es dicten normes aclaridores.  
La Constitució, que en l'exercici de la seua sobirania, s'ha donat la Nació Espanyola, ha decidit que les Entitats Locals gaudeixen d'autonomia per a la gestió dels seus interessos, per la qual cosa el Govern ha de suprimir tots aquells procediments de fiscalització que no siguen absolutament necessaris per a assegurar la coordinació entre les actuacions dels òrgans estatals i els de les Corporacions Locals.  
Per altra banda, ja la Llei quaranta-set/mil nou-cents setanta-vuit, de set d'octubre, que derogà la de Bases de l'Estatut de Règim Local va autoritzar el Govern per a deixar sense efecte els procediments de fiscalització, intervenció i tutela que el Ministeri de l'Interior exercia sobre les Corporacions Locals, qualsevol que fos el rang de la disposició que els hagués establert, sense més límits que el mateix article segon que aquesta Llei determinava. Creat el Ministeri d'Administració Territorial per Reial Decret set-cents vuit/mil nou-cents setanta-nou, de cine d'abril, aquesta autorització ha d'entendre's referida a les facultats que actualment corresponen l'esmentat Ministeri en relació amb les Corporacions Locals.  
Examinat el conjunt de tals procediments s'han seleccionat inicialment aquells que per la seua formulació més clara i per l'agilitat que la seua supressió pot representar a la gestió de les Entitats Locals, són susceptibles de ser deixats sense efecte de manera més immediata, sens perjudici que posteriorment puga estudiar-se la conveniència d'establir una nova articulació de les competències dels ens públics, en favor de la preconitzada autonomia local.  
Així mateix, i a fi de salvaguardar el principi d'igualtat entre els ens pre- autonòmics, les facultats d'intervenció queden suprimides encara que el seu exercici s'haja transferit a l'ens pre- autonòmic corresponent.  
En la seua virtut, a proposta del Ministeri d'Administració Territorial i prèvia deliberació del Consell de Ministres en la seua reunió del dia quinze de juny de mil nou-cents setanta-nou.  
DISPOSE:  
Article primer.- Queden sense efecte els següents procediments de fiscalització, intervenció i tutela que actualment exerceix el Ministeri d'Administració Territorial sobre les Corporacions Locals.  
U. Honors i distincions.  
U. U. Autorització dels Reglaments especials de les Corporacions Locals per a la concessió d'honors i distincions (article tres-cents cinc del Reglament d'Organització, Funcionament i Règim Jurídic de les Corporacions Locals).  
U. Dos. Autorització per a les modificacions dels noms dels carrers, places, parcs i conjunts urbans (article tres-cents sis del Reglament d'Organització, Funcionament i Règim Jurídic).  
Dos. Règim jurídic.  
Dos. U. Resolució dels recursos d'alçada contra els acords dels Ajuntaments imposant multes (article tres-cents vuitanta-cinc de la Llei de Règim Local).  
Dos. Dos. Resolució dels recursos d'alçada contra les multes de l'Alcaldia de Madrid (article segon de la Llei Especial per al Municipi de Madrid, d'onze de juliol de mil nou-cents setanta-tres, i article tercer del Reglament d'Organització, Funcionament i Règim Jurídic).  
Suprimits els procediments a què fan referència els paràgrafs' dos punt u i dos punt dos, els acords dels Ajuntaments imposant multes, inclosos els de l'Ajuntament de Madrid, sols podran ser recorreguts davant la Jurisdicció Contencioso- Administrativa.  
Tres. Disposicions de béns de les Corporacions Locals  
Tres. U. Autorització per a atorgar cessions gratuïtes de béns immobles de propis de les Corporacions Locals a Entitats o Institucions Públiques (article cent vuitanta-nou de la Llei de Règim Local i noranta-cinc i noranta-sis del Reglament de Béns de les Corporacions Locals).  
Tres. Dos. Control d'inscripció de béns al Registre de la Propietat (.article trenta-cinc punt quatre del Reglament de Béns).  
Tres. Tres. Informe en projectes tramitats pel Ministeri d'Obres Públiques i Urbanisme sobre cessió de carreteres i camins veïnals de l'Estat a les Corporacions Locals i viceversa (article cinquanta-quatre de la Llei de Carreteres de dinou de desembre de mil-nou- cents setanta-quatre).  
Quatre. Disposicions de béns de les Corporacions Locals inclosos al Patrimoni Municipal del Sòl.  
Quatre. U. Autorització per a la cessió de terrenys a títol gratuït o per preu inferior al cost, a favor de les Entitats Públiques, destinades a atendre les necessitats d'estatges de caràcter social, quan aquests terrenys estiguen inclosos al Patrimoni Municipal del Sòl (article cent seixanta-sis coma u, del text refós de la Llei sobre Règim del Sòl i Ordenació Urbana, de nou d'abril de mil nou-cents setanta-sis).  
Quatre. Dos. Autorització per a la cessió de terrenys, directament a títol gratuït o per preu inferior al cost, en favor d'Entitats o Institucions Públiques per a destinar-los a fins que redunden en benefici manifest dels municipis sempre que s'hi tracte de terrenys pertanyents al Patrimoni Municipal del Sòl (articles cent seixanta-set del text refós de la Llei sobre Règim del Sòl i Ordenació Urbana).  
Quatre. Tres. Autorització per a la constitució d'un dret real de superfície sobre terrenys pertanyents al Patrimoni Municipal del Sòl en favor d'Entitats o Institucions Públiques, quan es faça gratuïtament o per preu inferior al cost i es destine als fins prevists als articles cent seixanta-sis i cent seixanta-nou del text refós de la Llei sobre Règim del Sòl i Ordenació Urbana, aprovat per Reial Decret mil tres-cents quaranta-sis/ mil nou-cents setanta-sis, de nou d'abril (article cent setanta-dos del text refós de la Llei sobre Règim del Sòl i Ordenació Urbana).  
Cinc. Administració i aprofitament de béns de les Corporacions Locals.  
Cinc. U. Autorització per a l'aportació voluntària al Fons de Millora de Muntanyes de les Entitats Locals (article onze del Decret dos mil quatre-cents setanta-nou/mil nou-cents seixanta-sis, de deu de setembre).  
Cinc. Dos. Conformitat o simple coneixement sobre els acords de les Corporacions Locals referits a l'exercici del dret de tempteig a les subhastes d'aprofitament de muntanyes de propietat d'aquestes (article noranta u i noranta-dos del Reglament de Béns).  
Cinc. Tres. Coneixement i control dels expedients en els quals les Corporacions Locals insten els drets de tempteig en aprofitaments forestals (article noranta-dos del Reglament de Béns).  
Cinc. Quatre. Coneixement i fiscalització del retiment de comptes del Fons de Millora de Muntanyes (article nou del Decret dos mil quatre-cents setanta-nou/mil nou-cents seixanta-sis, de deu de setembre).  
Sis. Adquisició de béns i drets de les Corporacions locals.  
Sis. U. Autorització d'expedients per a l'adquisició de valors mobiliaris per les Corporacions Locals, sempre que la Corporació no adquiresca més del cinquanta per cent del capital de la Societat (article onze del Reglament de Béns).  
Sis. Dos. Atorgar la declaració d'interés públic o social dels Serveis a instal·lar als edificis o terrenys a alienar directament per l'Institut Nacional de l'Estatge a favor d'Entitats Locals (Decret mil quatre-cents vuitanta-tres/mil nou-cents,-, seixanta-sis, de setze de juny).  
Set. Serveis locals.  
Set. U. Aprovació d'expedients de provincialització i municipalització de serveis que no siguen els reservats a l'aprovació del Consell de Ministres i que no establesquen en règim de monopoli (articles cent seixanta-sis i cent seixanta-nou de la Llei de Règim Local i seixanta-quatre del Reglament de Serveis de les Corporacions Locals).  
Set. Dos. Creació d'Organ especial d'Administració per a la prestació de Serveis en forma de gestió directa (articles seixanta-set i setanta del Reglament de Serveis).  
Set. Tres. Aprovació d'expedients de transformació i extinció dels Serveis municipalitzats i provincialitzats els expedients de creació dels quals no hagen estat aprovats pel Consell de Ministres, sempre que no comporten règim de monopoli (articles noranta-set, noranta-vuit i noranta-nou del Reglament de Serveis).  
Set. Quatre. Autorització de pròrrogues de períodes de duració dels concerts realitzats per Entitats Públiques com a forma de gestió indirecta del Serveis (article cent quaranta-quatre del Reglament de Serveis).  
Set. Cinc. Autorització per a concertar les Diputacions Provincials niés d'un dels Serveis mínims prevists a l'article dos-cents quaranta-cinc de la Llei de Règim Local (article cent quaranta-set del Reglament de Serveis).  
Set. Sis. Aprovació de l'expedient tramitat per l'Ajuntament de Madrid per a la creació d'Institucions de Règim Jurídic autònom o amb personalitat jurídica de dret públic per a la realització dels Serveis municipals (article cinqué de la Llei Especial per al Municipi de Madrid).  
Set. Set. Aprovació dels Estatuts de les Institucions creades per l'Ajuntament de Barcelona, com a Entitats de dret públic per a la prestació de Serveis públics (article setanta-vuit del Reglament pel qual es desenvolupen els títols primer i segon de la Llei Especial per al Municipi de Barcelona; Reglament aprovat per Decret quatre mil vint-i-sis/mil nou-cents seixanta-quatre de tres de desembre).  
Set. Vuit. Aprovació, llevat dels casos de licitació, de fòrmules especials que garantesquen millor l'execució de les obres a realitzar per l'Ajuntament de Barcelona (article quaranta-cinc de la Llei Especial per al Municipi de Barcelona, text aprovat per Decret mil cent seixanta-sis/mil nou-cents seixanta, de vint-i-tres de maig).  
Set. Nou. Informació i aprovació dels expedients de modificació de tipus de fiances de licitacions de les Corporacions Locals (article vuitanta-dos coma set, del Reglament de Contractes de les Corporacions Locals).  
Set. Deu. Comprovació del compliment de les normes sobre excepcions de licitació de contractes celebrades per les Corporacions Locals (article vint coma dos, del Reglament de Contractes de les Corporacions Locals).  
Article segon.- No serà necessària l'autorització de Ministeri d'Administració Territorial a què fa referència l'article dinou coma dos, de la Llei quaranta-vuit/ mil nou-cents seixanta-sis, de vint-i-tres de juliol, sobre modificació parcial del Règim Local perquè les Corporacions Locals puguen concedir subvencions d'interés rellevant per a la localitat.  
Article tercer.--Els procediments de fiscalització, intervenció i tutela que hom deixa sense efecte en virtut del que disposa el present Reial Decret queden suprimits també pel que fa a les Entitats Locals compreses a l'àmbit territorial dels ens pre- autonòmics, encara que tals facultats haguessen estat transferides a aquests ens.  
Article quart.- Quan per a l'exercici d'alguna de les competències atribuïdes a les Corporacions Locals, com a conseqüència de la supressió pel pressent Reial Decret dels procediments de fiscalització, intervenció i tutela, siga preceptiu l'informe d'algun òrgan de l'Administració de l'Estat, hom mantindrà aquest informe amb el mateix caràcter que hi tinga establert. La petició d'aquest serà acordada per la Corporació Local mateixa sol·licitant directament de l'òrgan informant abans d'adoptar l'acord final corresponent sobre l'expedient del qual es tracte. Quan siga preceptiu l'informe del Consell d'Estat la Corporació Local el sol·licitarà a través del Ministeri d'Administració Territorial.  
Article cinqué.- Pel Ministeri d'Administració Territorial es dictaran quantes normes siguen necessàries per al desenvolupament i execució del present Reial Decret.  
DISPOSICIONS TRANSITORIES  
Primera.- Els expedients afectats per la supressió dels procediments de fiscalització, intervenció i tutela a què fa referència el present Reial Decret, els quals es troben sotmesos a resolució dels òrgans competents del Ministeri d'Administració Territorial sense que hi hagués recaigut acorda seran tornats a les respectives, Corporacions Locals.  
Segona.- Els recursos d'alçada davant els Governadors Civils contra els acords dels Ajuntaments imposant multes i els recursos d'alçada davant la Direcció General d'Administració Local contra les multes de l'Alcaldia de Madrid, interposat abans de l'entrada en vigor d'aquest Reial Decret, es resoldran segons les normes vigents en el moment de la seua interposició.  
Donat a Madrid, a setze de juny de mil nou-cents setanta-nou.  
JUAN CARLOS  
El Ministre d'Administració Territorial  
ANTONIO FONTAN PEREZ